**יחידה 1: הקדמה לפרק ב**

**מצוות ישיבה בסוכה**

הפרק שלנו עוסק במצוות ישיבה בסוכה, הנלמדת מציווי התורה: "בַּסֻּכֹּת תֵּשְׁבוּ שִׁבְעַת יָמִים, כָּל הָאֶזְרָח בְּיִשְׂרָאֵל יֵשְׁבוּ בַּסֻּכֹּת" (ויקרא כג, מב).

רחל: הפסוק מצווה עלינו לשבת בסוכה שבעה ימים. אני לא מבינה, צריך לשבת בה ולא לזוז ממנה שבעה ימים?!

עקיבא: חוץ מזה, כתוב ""בַּסֻּכֹּת תֵּשְׁבוּ". מהי סוכה? והאם יש הלכות מסוימות איך סוכה צריכה להיות?

**חשבו: אילו שאלות נוספות שואלים כדי לדעת איך מקיימים את מצוות הסוכה?**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**האם הפסוק מהתורה עונה על השאלות?**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

רחל: באמת אם קוראים רק את הפסוק לא מבינים את פרטי המצווה. לא מבינים מה ה' רוצה שנעשה בסוכה.

עקיבא: לכן יש את התושב"ע – ראשי תיבות תורה שבעל-פה, שזו המשנה, הגמרא ושאר ספרי הקודש (חוץ מהתורה עצמה – שהיא התורה שבכתב), ושם חז"ל מסבירים את התורה ומפרשים אותה.

רחל: בלי התורה שבעל פה לא ניתן להבין את התורה שבכתב, או עלולים חס וחלילה להבין אותה בצורה שגויה.

עקיבא: ובדיוק בשביל זה אתם כאן ילדים חביבים, כדי ללמוד יחד איתנו את התורה שבעל פה. מוכנים להתחיל?

עקיבא: חז"ל הסבירו: "תשבו – כעין תדורו", כלומר "לשבת בסוכה" הכוונה "לדור בסוכה", לגור בה.

רחל: אז כל מה שעושים בבית פשוט לעבור לעשות בסוכה?

עקיבא: בדיוק! לאכול בסוכה, לשתות בסוכה, לשחק בסוכה, לדבר בסוכה, ל...

רחל: בסדר, הבנתי!!!!

משימה 1

כתוב בפסוק: **"בַּסֻּכֹּת תֵּשְׁבוּ שִׁבְעַת יָמִים".**

למה הכוונה במילה "תשבו"?

1. לשבת.
2. לגור.
3. לשבות.
4. ללמוד.

עקיבא: מעניין, מצוות סוכה זו מצווה שנכנסים אליה עם כל הגוף, זו מצווה מיוחדת מאוד, יש בודדות כאלה. את רוב המצוות עושים רק עם חלק מהגוף – הפה מדבר דיבורים טובים, הידיים עוזרות לאימא, המוח מלקט מחשבות טובות על הזולת, האוזניים שומעות דברי תורה.

כאן אנחנו פשוט נכנסים לתוך המצווה, איזה מיוחד!

**חשבו: ישנה מצווה נוספת שנכנסים אליה עם כל הגוף. מהי? רמז: אפשר לקיים אותה רק בארץ ישראל...**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

משימה 2

כתבו על סוכות אצלכם: מה אתם עושים או לא עושים בסוכה?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_